Downloaded from YTS.MX
Official YIFY movies site: YTS.MX
Το 1991, το ντοκιμαντέρ Το Παρίσι Φλέγεται έκανε αίσθηση παγκοσμίως.
Κατέγραψε την κουίρ και τρανς κουλτούρα των μπόλρουμ στη Νέα Υόρκη,
αποκαλύπτοντας τα όνειρα και τους αγώνες της κοινότητας.
Μια από τις σταρ που ανέδειξε ήταν η Βίνους Εξτραβαγκάνζα.
Θέλω αυτοκίνητο.
Θέλω να είμαι με τον άντρα που αγαπώ. Θέλω να παντρευτώ στην εκκλησία στα λευκά.
Θέλω παιδιά. Θέλω να υιοθετήσω.
Θέλω να γίνω επαγγελματίας μοντέλο,
πίσω από τις κάμερες, στον χώρο της υψηλής ραπτικής.
Το θέλω. Αυτό θέλω.
Και θα το προσπαθήσω.
Η Βίνους δολοφονήθηκε πριν κυκλοφορήσει η ταινία.
Η δολοφονία της δεν εξιχνιάστηκε ποτέ.
Τώρα οι Πελαγκάτι, η βιολογική της οικογένεια,
αναζητούν πληροφορίες για το πώς πέθανε η Βίνους.
Και για το πώς έζησε…
Η Βίνους είναι ίνδαλμα.
Να μιλήσουμε για κράξιμο;
Είναι πολύ διάσημη.
Ας μιλήσουμε για κράξιμο.
Η αδερφή μου ήταν η Βίνους Εξτραβαγκάνζα.
Εξτραβαγκάνζα, δύναμη!
ΕΞΤΡΑΒΑΓΚΑΝΖΑ
Ο οίκος μας είναι οικογένεια.
Για πάμε.
Η Βίνους ήταν οικογένεια.
-Θα είναι πάντα μια Πελαγκάτι. -Υπήρχε αλληλοστήριξη.
-Προστάτευα όλα τα αδέρφια μου. -Η οικογένειά σου σε αγαπάει.
Προστατεύω τα παιδιά μου γιατί είναι η οικογένειά μου.
Και σε 7-Eleven να μπαίνεις,
να το κάνεις σαν να είσαι σε πασαρέλα!
Αντέξαμε τη δοκιμασία του χρόνου.
Εξτραβαγκάνζα!
Είμαι ένας Πελαγκάτι.
I'M YOUR VENUS: ΕΝΑ ΑΣΤΕΡΙ ΠΕΘΑΙΝΕΙ
ΤΖΕΡΣΕΪ ΣΙΤΙ, ΝΙΟΥ ΤΖΕΡΣΕΪ
Δούλευα παλιά εκεί.
Μετά τη δουλειά, κάναμε πάντα βόλτες με το κάμπριο
και χαζεύαμε
τις γυναίκες.
Περνάω το κόκκινο φανάρι εκεί πέρα,
διασταύρωση Μοντγκόμερι και Μάριν,
κι όπως…
Όπως περνάω το τετράγωνο, εκεί πέρα,
βλέπω μια ξανθιά.
Πολύ σέξι.
Κατεβάζω τα παράθυρα, κι όπως σταματάω,
η κοπέλα γυρίζει και με κοιτάζει.
Κι είναι η αδερφή μου η Βίνους.
Κι είπα "Όχι".
Μόλις με είδε, έβγαλε τα ψηλοτάκουνα
και όπου φύγει φύγει.
Πήγαινε προς τον σταθμό.
Προσπάθησα να την ακολουθήσω.
Πήδηξε το τουρνικέ.
Ήρθε ο συρμός, πήδηξε μέσα.
Την έχασα, οπότε γύρισα πίσω.
Βρήκα τον φίλο μου τον Σαμ.
Του είπα "Δεν το είδες αυτό". Είπε "Δεν είδα τίποτα".
"Εντάξει".
Μίλησα στη γιαγιά μου.
Της είπα "Γιαγιά, ξέρεις ότι ντύνεται γυναίκα;"
"Παιδί μου, πού ζεις εσύ;
Ντύνεται γυναίκα εδώ και χρόνια".
Εγώ δεν το ήξερα.
Αυτό κι αν ήταν νέο.
Είχε πλάκα όταν έβγαλε τα παπούτσια.
Σφαίρα έτρεξε.
Είμαι ο μεγαλύτερος αδερφός της Βίνους,
το δεύτερο παιδί.
Είμαι κλειστός άνθρωπος.
Είμαι της παλαιάς σχολής.
Ο αδερφός μου ο Τζον, ο μεγαλύτερος, προσπαθούσε να τους βάλει όλους σε σειρά.
Κι ο Λούι είναι ο μικρότερος.
Άλλες εποχές τότε.
Όλοι ήθελαν να το παίξουν μάτσο.
Αλλά η Βίνους ήταν διαφορετική ανέκαθεν.
Δεν έπαιζε μπάλα, όπως εγώ και τα αδέρφια μου.
Χόρευε σε μια γωνία με τις πρώην μου.
Μακάρι να μπορούσες να γυρίσεις πίσω στον χρόνο,
να πάρεις μια κρυστάλλινη σφαίρα και να δεις
τι θα συνέβαινε.
Έχει πολλούς εδώ μέσα που δεν είναι μαζί μας πλέον.
-Κοίτα… -Πού το βρήκες;
-Ήταν στα πράγματα της μαμάς. -Εντάξει.
-Αυτή είναι η Βίνους. -Δείτε μαλλί.
Θυμάμαι τα σεσουάρ.
Ναι.
-Πώς; -Έχει πρόσωπο Πελαγκάτι.
-Για δες. -Έτσι;
Πάντα όμορφη.
-Πάντα χόρευε. -Ναι.
Και ήταν πολύ δημοφιλής.
-Θυμάμαι. -Δεν ήταν καλή…
-Στο δημοτικό. -Φοβερή χορεύτρια.
-Ναι. -Ήταν μπροστά από την εποχή της.
Αυτές τις στιγμές νοσταλγώ,
γιατί κάποιες άλλες στιγμές,
πιστέψτε με, ήταν πολύ ζόρικα.
Οι γονείς μας.
Όταν φεύγατε από το σπίτι για λίγες μέρες,
ο Χόπι έβρισκε ευκαιρία
να γίνει τελείως λιώμα.
-Ναι. -Ο Χόπι ήταν ο πατριός μας.
Δεν ανεχόμουν τις μαλακίες του.
Του έλεγα "Άντε γαμήσου". Κι από μικρός ακόμα.
-Δεν θα ξεχάσω εκείνη τη φορά… -Ναι.
Είχαμε κουκέτες.
Εγώ ήμουν πάνω, ο Τζον κάτω.
-Έλεγε "Γάμα τον!" -Ναι.
"Δεν είναι πατέρας μου, να πάει να γαμηθεί!"
Κι η μαμά φόρτωσε. Μπήκε στο δωμάτιο κι άρπαξε τον Τζον.
Ο Τζον είχε αφάνα τότε. Μεγάλη αφάνα.
-Χτυπούσε το κεφάλι μου στο καλοριφέρ. -Τον πήρε σηκωτό.
Έλεγα "Τζον, σκάσε".
-Ναι. -Δεν έσκαγε.
Κοίταξα τη βότκα μια μέρα και είπα "Γουστάρεις, έτσι;"
Του την κοπάνησα στο κεφάλι.
Η μαμά τρελάθηκε, με πέταξε έξω από το σπίτι.
Νομίζω ότι γι' αυτό η μαμά μετακόμισε στην Καλιφόρνια.
-Πολλή βία. -Του είπα "Θα σε σκοτώσω".
Και η Βίνους…
-Δεν μιλούσε. -Δεν μιλούσε.
Δεν είπε τίποτα μέχρι να μετακομίσει η μητέρα μου στην Καλιφόρνια.
Ναι.
-Αλλά νομίζω ότι όλοι το ήξεραν. -Ξέραμε ότι ήταν γκέι. Όχι ότι ήταν τρανς.
Οπότε, δεν…
-Δεν ξέραμε από τέτοια το 1980. -Το 1980.
-Το 1981 -Έγινα έξω φρενών μαζί της.
Θυμάμαι να την αρπάζω από τους αστραγάλους και να τη γυρνάω ανάποδα.
"Δεν πας καλά. Έχεις τρελαθεί τελείως, γαμώτο".
Εγώ όταν είδα…
Στο ντοκιμαντέρ Το Παρίσι Φλέγεται, η αδερφή μου λέει κατά λέξη
"Θέλω μόνο να αγαπηθώ, να παντρευτώ
και να έχω ένα σπίτι με λευκό φράχτη".
Όταν το άκουσα, όλα άρχισαν να αποκτούν νόημα.
Αλλά όταν μάθαμε πώς τη χάσαμε,
θυμώσαμε πολύ.
Ναι.
Θα σας πω πώς ξεκίνησαν όλα, θα είμαι ειλικρινής.
Όταν εκείνος ο μαλάκας ανέβασε μια ανεξάρτητη παράσταση
για τη μυστηριώδη δολοφονία της Βίνους Εξτραβαγκάνζα,
άνοιξε παλιές πληγές.
Τότε είπαμε "Κάτι καλύτερο θα μπορούμε να κάνουμε εμείς".
Πάντα ξέραμε τι συνέβη, πού συνέβη, πότε συνέβη.
-Ή έτσι πιστεύαμε. -Όντως. Αλλά δεν ξέραμε ποιος το έκανε.
Χρόνια τώρα ερευνούν ξανά ανεξιχνίαστες υποθέσεις.
Κι αν υπάρχει DΝΑ;
-Ναι. -Αν γίνεται.
Έχουμε αργήσει πολύ,
αλλά ξέρω ότι οι Εξτραβαγκάνζα υπάρχουν ακόμα.
-Έτσι; -Ναι.
Ποιες είναι οι πιθανότητες να δεις κόσμο που την ήξερε;
-Ελάχιστες. -Λίγες.
Ναι, αλλά ποτέ δεν ξέρεις.
Επειδή ήταν αυτή που ήταν,
νομίζω ότι θα πείσουμε κόσμο να μας βοηθήσει.
-Της αξίζει της Βίνους. -Συμφωνώ.
-Ναι. -Να κάνουμε αυτό που πρέπει.
Πάντα ήξερα ότι θα γινόμουν κορίτσι.
Από την ηλικία των επτά ή οκτώ ετών,
πάντα ένιωθα ότι ήθελα να γίνω μια όμορφη γυναίκα
και να συμμετέχω
σε επιδείξεις μόδας.
Και όσοι δεν μπορούν να με δεχτούν
μάλλον απλώς αρνούνται να το δουν,
δεν θέλουν να το καταλάβουν.
"ΤΟ ΠΑΡΙΣΙ ΦΛΕΓΕΤΑΙ" ΕΚ ΝΕΟΥ ΜΟΝΤΑΡΙΣΜΕΝΕΣ ΣΚΗΝΕΣ
Οι οίκοι;
Είναι οικογένειες, θα λέγαμε.
Για πολλά παιδιά χωρίς οικογένεια.
Όταν κάποιον δεν τον δέχονται η μητέρα και ο πατέρας του,
η οικογένειά του,
όταν βγει έξω στον κόσμο, ψάχνει.
Ψάχνει κάποιον να καλύψει το κενό. Το ξέρω από προσωπική πείρα.
Ήρθαν σ' εμένα παιδιά
και γαντζωθήκαν πάνω μου σαν να είμαι η μητέρα τους.
Γονείς μου είναι η Άντζι και ο Ντέιβιντ Εξτραβαγκάνζα.
Είχα κλείσει μόλις τα 15,
και όλοι με συμπαθούσαν, όλοι οι υπόλοιποι Εξτραβαγκάνζα.
Και αποφάσισαν ότι για να γίνω μια Εξτραβαγκάνζα,
θα πρέπει να πάρω μέρος σε σόου.
Κι αν έπαιρνα βραβείο, τότε θα γινόμουν Εξτραβαγκάνζα.
Οι άλλοι πάνε σε αγώνες φούτμπολ, μπάσκετ.
Έτσι διασκεδάζουν.
Εμείς, με τα σόου. Προετοιμαζόμαστε.
Αφιερώνουμε τόσο χρόνο σ' αυτό,
που κανείς δεν αφιερώνει σε τίποτε άλλο.
-Ναι. Ισχύει. -Είναι ο κόσμος μας.
ΟΙΚΟΣ ΕΞΤΡΑΒΑΓΚΑΝΖΑ
ΠΡΟΒΕΣ ΓΙΑ ΤΟΝ ΠΡΟΣΕΧΗ ΔΙΑΓΩΝΙΣΜΟ ΜΠΟΛΡΟΥΜ
Βλέπεις πώς γυρίζει στο πλάι; Μην κοιτάς στο πλάι, Τσι.
-Το βλέμμα ποτέ στο πλάι. -Πρέπει να…
Το μυστικό είναι τα μάτια σου.
Ξέχνα το περπάτημα, τα πάντα. Η ενέργεια μετράει και…
ΤΖΙΖΕΛ ΕΞΤΡΑΒΑΓΚΑΝΖΑ
Όλο αυτό.
Χουάν, πάμε!
Πάμε, να σας δω!
Ταμπεραμέντο. Ναι.
Θέλω δεκάρια απ' όλους τους κριτές.
Σιντ Εξτραβαγκάνζα
Σιντ εξτραβα… Τι έξτρα; Εξτραβαγκάνζα!
Στεφ Εξτραβαγκάνζα
Ντέρικ Εξτραβαγκάνζα
Ντέρικ, ναι!
Ναι!
Μητέρα!
-Μητέρα! -Εξτραβαγκάνζα!
Μητέρα!
Στο τελευταίο ήσασταν έτοιμοι για το σόου.
Μπήκα στον Οίκο Εξτραβαγκάνζα το 1999.
Αλλά ήμουν 15 ετών όταν είδα την ταινία Το Παρίσι Φλέγεται
στο σπίτι του τρανς αδερφού μου.
Ήταν ένα σημείο καμπής στη ζωή μου.
Η ιστορία της Βίνους είναι η δική μας ιστορία.
Δεν τη γνώρισα ποτέ, αλλά τη νιώθω.
ΑΠΟ ΤΗΝ ΤΑΙΝΙΑ "ΤΟ ΠΑΡΙΣΙ ΦΛΕΓΕΤΑΙ"
Πολλές φορές κόντεψα κι εγώ να πεθάνω,
κι είμαι ακόμα εδώ.
Απλώς στάθηκα τυχερή.
Έχω κλάψει πολύ, βαρέθηκα να κλαίω.
Είναι ώρα για πράξεις.
ΣΤΑΘΜΟΣ ΠΕΝ - 34η ΟΔΟΣ
ΝΕΑ ΥΟΡΚΗ, ΠΟΛΙΤΕΙΑ ΝΕΑΣ ΥΟΡΚΗΣ
Δεν έχω γνωρίσει τη Βίνους.
ΤΖΙΛΙΑΝ ΠΕΛΑΓΚΑΤΙ
Γεννήθηκα επτά χρόνια μετά τη δολοφονία της.
-Έβδομος όροφος. -Τζιλ.
Ξέρω ό,τι ξέρω γι' αυτήν από την οικογένειά μου κι από την οθόνη.
Μάλλον είναι εκεί πάνω και λέει "Γιατί αργήσατε τόσο;
Καιρός ήταν".
Ελπίζω να μας καθοδηγεί σ' αυτό που κάνουμε εδώ.
Και πιστεύω ότι το κάνει.
Αυτή ένωσε την ομάδα που έχει κινήσει τις διαδικασίες.
-Τζίλιαν! -Γεια!
-Επιτέλους συναντιόμαστε! -Γεια.
-Πόσο χαίρομαι που σε βλέπω!
Κι εγώ το ίδιο.
Γεια, είμαι ο Τζο.
-Ναι, τι κάνεις; -Χάρηκα. Τι κάνεις;
-Παρομοίως. -Χαίρομαι που σε γνωρίζω επιτέλους.
Είναι μια υπέροχη…
Ναι. Έχουμε χιλιάδες ερωτήσεις.
-Ναι; Τζον; -Τι κάνεις;
Είμαι καλά. Χάρηκα.
Παρομοίως. Καλοσύνη σου που ήρθες.
Σκέφτομαι την αδερφή μου.
Και…
Συγκινούμαι λίγο.
-Το φαντάζομαι. -Ναι.
Υπήρχε η εντύπωση γενικά
ότι δεν νοιαζόμασταν για εκείνη. Καμία σχέση.
Ναι, έχω ακούσει κάποιες ιστορίες για την οικογένεια,
αλλά ποτέ δεν ξέρεις αν δεν μιλήσεις με την οικογένεια.
Ο Λούι το εξέφρασε ωραία.
Είπε "Αυτή είναι η άλλη οικογένεια της Βίνους".
Θεωρούμε πολύ σημαντικό να εμπλακεί ο οίκος
σε όλα αυτά που συμβαίνουν.
Η Βίνους δεν ήταν η μόνη από μας που δολοφονήθηκε.
Είναι κι ένας λόγος που το κάνω.
Θα ανοίξει ο δρόμος
για να εξιχνιαστούν υποθέσεις κι άλλων κοριτσιών.
Είναι πολύ ενθαρρυντικό να βλέπω συγγενείς να νοιάζονται.
-Ναι. -Υπάρχει ένα ρητό.
"Καμιά φορά κάτι διαλύεται
για να δημιουργηθεί κάτι ωραίο".
Αυτό θέλουμε να κάνουμε.
Ωραία.
-Πού να κάτσω; -Όπου θες.
-Γεια. Τι κάνεις; -Για πάμε.
Τζιζέλ, ο μικρός αδερφός μας, ο Λούι.
Γεια, μικρέ αδερφέ Λούι.
Καλημέρα, Τζιζέλ. Χαίρομαι που σε γνωρίζω.
-Σας ευχαριστώ που ήρθατε. -Ευχαριστούμε για όσα κάνετε.
Ξέρουμε ότι κάνετε προσπάθειες για να ξεκινήσουν νέες έρευνες
για τον φόνο της αδερφής σας
και να δείτε τον φάκελο της υπόθεσης.
Αλλά σας δυσκολεύει η αστυνομία της Νέας Υόρκης.
Μας δυσκολεύει τρελά.
Εκπλήσσομαι κάπως,
γιατί η αστυνομία της Νέας Υόρκης βοηθά συνήθως τις οικογένειες θυμάτων.
Δεν είναι γραφείο εξυπηρέτησης πελατών,
αλλά συνήθως φέρονται πολύ καλά στους συγγενείς θυμάτων.
Δεν μας επέστρεψαν τίποτα δικό της.
Ποτέ.
Το μόνο που μας έδωσαν ήταν το πτώμα της.
Μάλιστα. Οπότε…
-Έχουν ακόμα τον φάκελο, έτσι; -Σίγουρα.
-Ναι. -Θέλω να δω τα έγγραφα.
Ελπίζουμε να το καταφέρουμε και, αν χρειαστεί, θα πάμε ενδίκως
και θα ζητήσουμε την κοινοποίηση του φακέλου.
Ο φάκελος θα πρέπει να αναφέρει τι ενέργειες έκαναν τότε οι ερευνητές,
αν συλλέχθηκε DNA,
αν υπήρχαν ύποπτοι με τους οποίους μίλησαν
και τι έκαναν για να βγάλουν συμπέρασμα, αν έβγαλαν κάποιο.
Καταπληκτικό.
Θα μας δώσουν τον φάκελο κάποια στιγμή, και θα σας τα εξηγήσω όλα.
Κι ελπίζω να μπορέσει να μπει έτσι ένα τέλος.
Ναι. Αυτό θέλουμε. Αυτό είναι το σημαντικό.
Μέσα σε δύο μέρες πήρα απ' αυτόν εδώ περισσότερες απαντήσεις
από ό,τι σε 30 γαμημένα χρόνια. Συγγνώμη που βρίζω.
Σε κάθε οικογένεια υπάρχει μια μορφή.
Δεν πειράζει.
ΤΖΕΡΣΕΪ ΣΙΤΙ, ΝΙΟΥ ΤΖΕΡΣΕΪ
ΟΓΔΟΗ ΟΔΟΣ - ΟΔΟΣ ΜΑΝΜΟΥΘ
Έλα.
ΜΑΪΚ ΠΕΛΑΓΚΑΤΙ ΓΙΟΣ ΤΟΥ ΤΖΟΝ
Από εδώ ξεκίνησαν όλα για μένα.
Από αυτήν τη γωνία.
Τι λέει, φίλε; Τι κάνεις;
-Καλά. -Ωραία.
-Δώσε βάση. Εντάξει. -Ναι, δίνω βάση.
Δες. Θα σου δείξω πόσο τρελό ήταν.
-Η θεία Πρισίλα ήταν εδώ, στο 342. -Ναι, εντάξει.
Στο 343 και μισό ήταν η γιαγιά.
-Η Πορτορικανή γιαγιά. -Η Πορτορικανή, ναι.
Κι εκεί γύρισαν την ταινία Το Παρίσι Φλέγεται.
Εκεί μέσα.
Κι εκεί σε πρόσεχε η Βίνους όταν κοιμόμουν τα βράδια.
Εκεί μέναμε εμείς.
Εγώ, ο θείος Τζο, ο θείος Λούι και ο θείος Φράνκι.
Ήταν κι η Βίνους εκεί για λίγο, αλλά μετά πήγε απέναντι, στη γιαγιά.
Εδώ. Όλη η οικογένειά μου.
Οι θείες μου, οι θείοι μου, τα ξαδέρφια μου, οι φίλοι μου.
Όλοι μας. Έλα να δεις το σπίτι της γιαγιάς.
Τρελό.
Μένω εδώ στο Τζέρσεϊ με τη γιαγιά μου.
Είναι για μένα ό,τι πιο κοντινό σε οικογένεια.
Με φροντίζει όλη μου τη ζωή,
από τη στιγμή που γεννήθηκα, θα έλεγα.
Κι είμαι το μωρό της.
Είναι υπερπροστατευτική απέναντί μου
και δεν της αρέσει να είμαι με άντρες.
Δεν της αρέσει να έχω αγόρια,
γιατί λέει ότι θα με χρησιμοποιήσουν,
θα με εκμεταλλευτούν, θα με βάλουν σε μπελάδες και θα υποφέρω.
Δες εδώ.
Είχε στιλ, ρε φίλε.
Φαίνεται θυμωμένη.
Σαν να λέει "Τι κάνω εδώ; Εγώ είμαι γυναίκα".
Κι έχουμε κι αυτήν εδώ.
"Δημόσια Βιβλιοθήκη Τζέρσεϊ.
17 Νοεμβρίου 1988".
Έβγαλε την κάρτα πριν τη δολοφονήσουν.
Έγραψαν το βαφτιστικό της εδώ.
Όχι το "Βίνους".
ΠΕΛΑΓΚΑΤΙ 8η ΟΔΟΣ 343½
Το μισούσε.
Αυτό έγραψαν και στο μνήμα της,
και με τα αδέρφια μου προσπαθούμε να το αλλάξουμε.
Εντάξει.
Ωραία πράγματα.
Θα κάνω στην άκρη εδώ
και θα σταματήσω.
Πόση ώρα θα κρατήσει η βιντεοκλήση; Ξέρεις;
Όχι πολλή.
Σε κάλεσα επειδή πήρα ένα γράμμα
από τη Στατιστική Υπηρεσία Νέας Υόρκης.
Μάλιστα.
-Έτοιμοι; Θα το ανοίξεις; -Όχι, άνοιξέ το εσύ.
Τι καιρό έχετε;
-Πολύ καλό. -Καλά είναι.
Ναι.
Μάλλον αυτό είναι, αδερφέ.
Σίγουρα είναι αυτό.
Για δείτε.
-Για να δω. -Αυτό περιμέναμε.
Ναι, έχω δύο. Κοίτα, αδερφέ.
Τι λέει στο πάνω μέρος; "Πιστοποιητικό…"
"Δήμος Νέας Υόρκης. Πιστοποιητικό δημογραφικού αρχείου".
Εσύ φοράς γυαλιά.
"Δημογραφικό αρχείο, Υπουργείο Υγείας, Τομέας Μανχάταν".
ΠΙΣΤΟΠΟΙΗΤΙΚΟ ΘΑΝΑΤΟΥ
Διάβασέ το.
Λοιπόν, "Όνομα θανόντος…
…Πελαγκάτι".
-Έγραψαν λάθος το όνομα. -Μαλάκες.
"21 Δεκεμβρίου 1988".
Νομίζω ότι τότε θεωρήθηκε επισήμως νεκρή.
Ναι, η τοποθεσία είναι "46η Γουέστ 264".
"Στραγγαλισμός".
-Ναι. -Είναι…
Ξέρετε κάτι; Δεν θέλω να…
Είναι θλιβερό, γαμώτο.
Μήπως θα βοηθούσε αν προσπαθούσαμε να αλλάξουμε το όνομα;
-Βοηθάει αυτό; -Σίγουρα, θα βοηθούσε.
Είναι κάποιες πληροφορίες που χρειαζόμαστε.
-Οι ντετέκτιβ δεν μας είπαν τίποτα. -Όχι.
-Ήταν ένα μεγάλο μυστήριο. -Ναι. Ήταν υπό έρευνα.
Δεν τους ένοιαζε.
Ναι.
Είναι γάμησέ τα, όμως, να το βλέπεις αυτό.
Κάποιος έκανε φόνο και τη γλίτωσε, και δεν το δέχομαι αυτό.
ΑΙΘΟΥΣΑ 201
Μιλήσαμε στο Zoom.
Θέλω να βεβαιωθώ ότι κατάλαβα ποιος είναι ο σκοπός.
Είχατε μια αδερφή, τη Βίνους,
η οποία δεν είναι πια μαζί μας, μας άφησε το 1988, σωστά;
Σωστά.
Ήταν μια διεμφυλική γυναίκα και ήταν και σε έναν οίκο.
Και τόσο εσείς όσο και αυτός ο οίκος συμφωνείτε,
θέλετε μια μεταθανάτια αλλαγή ονόματος.
Να αλλάξει το όνομά της τώρα που δεν είναι πια μαζί μας.
Σωστά. Επειδή μας τη στέρησαν τόσο νωρίς,
εμείς, τα εν ζωή αδέρφια της,
αποφασίσαμε να κάνουμε κάτι για να την τιμήσουμε,
να της προσφέρουμε κάτι που θα έκανε κι η ίδια.
Την αλλαγή του ονόματός της.
Ήταν η Βίνους.
Ναι.
Μόλις αλλάξει επίσημα το όνομα, θα πάρετε επικυρωμένο αντίγραφο.
Και αν υπάρχει κάτι άλλο με το όνομά της που θέλετε να αλλάξει,
θα είναι εύκολο να δείξετε αυτό το έγγραφο πασπαρτού σε όποιον το ζητήσει
και να πείτε ότι αυτό είναι το όνομά της και πρέπει να διορθωθεί.
Τέλεια.
Αν κι έχω ενθουσιαστεί, ανησυχώ
μην εμφανιστεί κανείς απ' το πουθενά κι έχει θέμα μ' αυτό.
Μπορεί να πάει πολύ ομαλά όλο, μπορεί και να πάει κατά διαόλου.
Αλλά θα βρούμε λύση.
Δεν μας ήταν εύκολο να το κάνουμε.
-Ναι. -Έχω μια επιχείρηση, μια εταιρεία.
Θα με επηρεάσει στη δουλειά μου το ότι η Βίνους ήταν αδερφή μου;
Υπάρχει τέτοιος κόσμος.
-Ναι. -Υπάρχει.
Καταλαβαίνω τη βαρύτητα και καταλαβαίνω ότι γι' αυτό το κάνουμε.
Αλλά γι' αυτή σου την ανησυχία μην υπάρξει αντίκτυπος στην επιχείρησή σου
κάποιοι κρύβουν τη σεξουαλικότητά τους.
Δύσκολα τα βάζεις με το σύστημα,
αλλά και μόνο η πρώτη παράγραφος στη σελίδα είναι…
-Δυνατή, έτσι; -Ναι.
Λοιπόν, "Σκοπός Εκπροσώπησης.
Η μεταθανάτια αλλαγή ονόματος της αδερφής σας,
της Βίνους Πελαγκάτι Εξτραβαγκάνζα,
για την επικύρωση της έμφυλης ταυτότητάς της.
Αντιλαμβάνεστε ότι, εξ όσων γνωρίζει ο υπεύθυνος δικηγόρος της ΤΑΑ,
αυτό δεν έχει γίνει ποτέ στο Νιου Τζέρσεϊ και δεν υπάρχει καθιερωμένη διαδικασία.
Η ΤΑΑ ανέλαβε την εκπροσώπησή σας για την προώθηση των δικαιωμάτων
των τρανς και μη δυικών ατόμων του Νιου Τζέρσεϊ.
Πρόκειται για στρατηγική προσφυγή, γιατί δεν αφορά μόνο την οικογένειά σας".
Είναι συναρπαστικό να σκέφτομαι
ότι ίσως αυτό να ευαισθητοποιήσει και να φέρει κάποια αλλαγή.
Πράσινο είναι.
Αμάν.
Βγαίνει το Τζέρσεϊ από μέσα μου.
ΜΠΡΟΥΚΛΙΝ, ΝΕΑ ΥΟΡΚΗ
Όταν έμαθα για τη δολοφονία του Ο'Σε, συγκλονίστηκα όπως και πολλοί άλλοι.
Θυμώνω που άλλο ένα από τα αδέρφια μας έπρεπε να πεθάνει.
Ο Ο'Σε ήταν βασικό μέλος της νεαρής, ακμάζουσας κοινότητας ΛΟΑΤΚ στη Νέα Υόρκη.
Ήταν από τους καλύτερους.
Ήταν δημιουργικός, κεφάτος, ενέπνεε θετικά τους γύρω του
και εξέφραζε συχνά την αγάπη για τη ζωή μέσα από τον χορό.
Όπως και το βράδυ που δολοφονήθηκε.
Θρηνούμε ξανά και ξανά για την απώλεια κάποιου μέλους της κοινότητας.
Είναι κουραστικό.
ΜΑΥΡΟΙ ΚΟΥΙΡ
Αμήν.
Σας ευχαριστώ που συγκεντρωθήκατε για να δημιουργηθεί ένας ασφαλής χώρος
για την επούλωση των πληγών μας.
-Το βόγκινγκ δεν είναι έγκλημα. -Το βόγκινγκ δεν είναι έγκλημα.
Το βόγκινγκ δεν είναι έγκλημα.
-Το βόγκινγκ δεν είναι έγκλημα! -Το βόγκινγκ δεν είναι έγκλημα!
Σήμερα χορεύουμε προς τιμήν του Ο'Σε.
-Ναι! -Ναι!
-Το όνομά του πείτε! -Ο'Σε!
Το βόγκινγκ δεν είναι έγκλημα
-Το βόγκινγκ δεν είναι έγκλημα -Δεν είναι
Το βόγκινγκ δεν είναι έγκλημα
ΚΕΝΤΡΟ HUDSON PRIDE ΕΝΑ ΣΠΙΤΙ / ΜΙΑ ΦΩΝΗ
Μεγάλωσα σε έναν κόσμο
όπου νόμιζα ότι δεν υπήρχαν άλλοι σαν εμένα.
-Καλά. -Πώς είσαι;
Η Βίνους ήταν η αυτοπεποίθηση προσωποποιημένη,
κι είμαι ευγνώμων που μίλησε,
γιατί μου έδωσε τα εργαλεία που χρειαζόμουν
για να μπορέσω να μιλήσω κι εγώ.
Δεν έχεις πάντα την ευκαιρία.
Έχεις τους ήρωές σου στην κοινότητα,
αλλά δεν γνωρίζεις τη βιολογική τους οικογένεια.
Ήταν δυνατή.
-Ναι. Ήταν. -Και μπροστά από την εποχή της.
Ναι.
Κι είχαμε την τύχη να ζήσουμε μαζί…
Η ΤΖΙΑ ΚΑΝΟΝΙΣΕ ΣΥΝΑΝΤΗΣΗ
ΜΕ ΤΟΝ ΧΟΣΕ ΝΤΙΣΛΑ ΕΞΤΡΑΒΑΓΚΑΝΖΑ ΠΟΥ ΗΞΕΡΕ ΤΗ ΒΙΝΟΥΣ
Αυτός ο άνθρωπος αγαπούσε τη Βίνους, όπως όλοι μας, και υπέφερε.
Ίσως του προσφέρουμε γαλήνη.
-Γεια. -Είμαι ο Λούι.
-Χοσέ. Χάρηκα. -Γεια, Χοσέ. Είμαι ο Τζο.
-Χαίρω πολύ. -Χαίρω πολύ.
-Ευχαριστούμε που είσαι εδώ, Χοσέ. -Εγώ ευχαριστώ, φίλε.
Σ' ευχαριστούμε που ήρθες.
Συχνά αναρωτιόμουν τι θα σας έλεγα όταν θα σας συναντούσα.
Η Βίνους ήταν…
Υπήρξε αδερφή μου και ανιψιά μου στον οίκο.
Ήταν όμορφη. Ήταν ελεύθερο πνεύμα.
Ήταν αστεία. Και δυναμική.
Ένιωθε άνετα με αυτό που ήταν.
Οι οικογένειες δεν καταλαβαίνουν πόση ζημιά κάνουν.
Ο Οίκος Εξτραβαγκάνζα συγκροτήθηκε…
από ανθρώπους με τραύματα, γιατί τους παραμέλησε η οικογένειά τους.
Σαν τη Βίνους.
Έχω βρει γαλήνη στη ζωή μου. Έχω συμφιλιωθεί με πολλά πράγματα.
Πριν από 30 χρόνια δεν θα ήμουν σίγουρος
ότι θα ήμασταν τόσο πολιτισμένοι.
Θα είμαι ειλικρινής.
Ένιωθα μεγάλη πικρία
εξαιτίας όσων μου είχε πει η Βίνους
και του πόνου που είχε νιώσει.
Είχε να πει άσχημα πράγματα για την οικογένειά της;
Όχι ακριβώς άσχημα πράγματα.
-Δυσκολεύομαι να το πιστέψω. -Αλήθεια;
-Ναι. -Γιατί;
Επειδή ήμασταν μια διαλυμένη οικογένεια.
Η μητέρα κι ο πατέρας χώρισαν.
-Η Βίνους ζούσε με τη γιαγιά μου. -Ναι.
Η γιαγιά μου ήταν σαν μαμά της.
Δεν εισέπραττε τέτοια αγάπη
από την υπόλοιπη οικογένεια.
Από τα αδέρφια της ή από την οικογένειά της;
Για όλους λέει.
Και μάλλον αυτός ήταν ο λόγος που πήγε
και αναζήτησε μια νέα οικογένεια
στους Εξτραβαγκάνζα. Σωστά;
Σωστά.
Μπορώ μόνο να πω
ότι δεν την κατηγορώ,
γιατί από πού εισέπραττε αγάπη;
Ή αναγνώριση και βραβεία και λουλούδια;
Αλλά πρέπει να πω
ότι δηλώνω πως αγαπώ την αδερφή μου.
Δεν είπα ότι δεν την αγαπούσατε.
Είμαι σίγουρος ότι γκρίνιαζε γιατί της έκανα τη ζωή κόλαση.
Ίσως είναι εν μέρει αλήθεια, αλλά το ότι ένιωθε απόρριψη…
-Είναι λογικό. -Ναι.
Αλλά ήξερα τη Βίνους πριν γίνει Βίνους,
ως μικρός της αδερφός.
Είχαμε έναν ισχυρό αδερφικό δεσμό.
Εντάξει;
Που ήταν…
Ήταν αληθινός.
Και σίγουρα εκείνη την εποχή προέκυπταν θέματα που μπέρδευαν.
Πώς να καταλάβω κάτι για το οποίο δεν ήξερα τίποτα;
Αλλά καταλαβαίνω πόσο υπέφερε,
επειδή αγαπούσε πολύ την οικογένειά της,
και πώς πρέπει να ένιωθε.
Και σπαράζει η καρδιά μου.
Όποιος το έκανε αυτό στην αδερφή μου
τη στέρησε από εσάς
και τη στέρησε και από εμάς.
Και λυπάμαι πολύ που υποφέρετε.
Αλλά ένα πράγμα ξέρω.
Θα σταθώ δίπλα στα αδέρφια μου και θα πω "Αγαπούσαμε την αδερφή μας".
Ίσως δεν ξέραμε να το δείξουμε όπως εκείνη το χρειαζόταν.
Ζω με αυτό το βάρος.
Αλλά όπως σας βλέπω και με βλέπετε, λέω ότι την αγαπούσα πολύ.
Και το λέω με την καρδιά μου.
Σε πιστεύω. Ξέρεις γιατί;
Επειδή είστε εδώ.
-Σημαίνει πολλά. -Στη ζωή, εξελισσόμαστε.
-Σωστά; -Ναι, ισχύει.
-Εννοείται. -Εξελισσόμαστε. Πρέπει.
Αυτή ήταν η γειτονιά της.
-Ναι. -Ναι.
Με αγγίζει πολύ το να βρίσκομαι εδώ.
Να ανακαλύπτω ποια είναι η Βίνους και τι πέρασε.
Να το, το 343 και μισό.
-Χριστέ μου. -Σοβαρολογείς; "Και μισό";
-Και μισό. -Και μισό.
Κόμμα πέντε.
-Ώστε αυτό ήταν το σπίτι της. -Σ' αυτό το σπίτι έμενε.
Εδώ μεγάλωσε.
ΑΠΟ ΤΗΝ ΤΑΙΝΙΑ "ΤΟ ΠΑΡΙΣΙ ΦΛΕΓΕΤΑΙ"
Είναι απίστευτο να είμαι εδώ 34 χρόνια μετά τη δολοφονία της.
Έχουν αλλάξει πολλά.
Αλλά, παράλληλα, πολλά πράγματα δεν άλλαξαν καθόλου.
Να είσαι Πορτορικανή, Ιταλίδα και τρανς.
Η σημασία αυτού.
Η σημασία του σπιτιού της ως καταφύγιου.
Η σημασία του δωματίου της ως χώρου όπου οραματιζόταν
ότι κάποτε θα μπορούσες εσύ να είσαι όπως είσαι.
Ναι.
Είναι πολύ σημαντικό.
-Ναι, υπέροχο. -Είναι πολύ σημαντικό.
-Ξέρουμε ότι είναι σημαντικό. -Σωστά.
Αλλά για να το αναγνωρίσουν και οι άλλες κοινότητες…
Φυσικά.
Πώς θα το κάνουμε μνημείο;
Πρέπει να υπάρξει διάλογος.
Ναι.
Δείτε όλα αυτά τα "Χ".
-Ωραία. -Εξτραβαγκάνζα!
Ωραία.
"Τι τρέχει, Πέντρο;"
-"Είσαι σε μετάβαση;" -"Είσαι σε μετάβαση;"
Τι τρέχει, Πέντρο; Είσαι σε μετάβαση;
Είσαι σε μια ψυχολογική μετάβαση στη ζωή σου;
-Έγινε ξανά άντρας. -Έγινες ξανά άντρας;
Άγγιξε αυτό το δέρμα, αγάπη μου.
Άγγιξε δέρμα.
Άγγιξε όλο αυτό το δέρμα.
Εντάξει; Δεν το αντέχεις.
ΤΖΕΡΣΕΪ ΣΙΤΙ, ΝΙΟΥ ΤΖΕΡΣΕΪ
Ψάχνω μια τσάντα που έβαλα εδώ πριν από πολλά χρόνια.
Είχα μέσα τα παπούτσια μου και τα γάντια του μπέιζμπολ.
Είχα διάφορα από την Καλιφόρνια,
όπου έπαιζα μπέιζμπολ, και φωτογραφίες του μπαμπά μου
και το δώρο που είχα πάρει στη Βίνους
για τα Χριστούγεννα.
Το πρώτο γυναικείο δώρο που της έκανα.
Ήταν ένα γυναικείο άρωμα Halston.
Άρωμα σε μορφή σπρέι.
Halston.
Δεν ξέρω αν κυκλοφορεί ακόμα.
Δεν είχαμε λεφτά γενικά, αλλά είχα κάτι ψιλά τότε.
Θα της άρεσε.
Το τύλιξα, το έβαλα κάτω από το δέντρο, και μετά…
συνέβη το μοιραίο.
Δεν κάναμε Χριστούγεννα.
Πάντα της μιλούσα και της έλεγα "Πρόσεχε εκεί έξω.
Επικρατεί χάος. Είσαι στη Νέα Υόρκη".
Ξέρετε τώρα, πόλεμοι κοκαΐνης… Ήταν πολύ τρομακτικά.
Χίλια επτακόσια τριάντα τέσσερα άτομα σκοτώθηκαν φέτος στη Νέα Υόρκη.
Το ποσοστό ανθρωποκτονιών υψηλότερο από ποτέ το 1980,
και γίνονται εκκλήσεις…
Από τότε που βγήκε το κρακ και μετέτρεψε τους δρόμους σε σκοπευτήρια,
τα βίαια εγκλήματα όπως οι φόνοι
έχουν πολλαπλασιαστεί.
Φοβόμαστε να μπούμε μέρα στο μετρό. Το βράδυ, με τίποτα.
Ήμουν με έναν τύπο, και με άγγιξε εκεί κάτω.
Το ένιωσε και το είδε και τρελάθηκε.
Είπε "Γαμημένε πούστη.
Είσαι φρικιό.
Έχεις AIDS και θες να με κολλήσεις κι εμένα.
Πας καλά; Είσαι ομοφυλόφιλος. Έπρεπε να σε σκοτώσω".
Διάφορα τέτοια.
Και τρομοκρατήθηκα
και πήδηξα από το παράθυρο.
Άρπαξα την τσάντα μου και πήδηξα.
Ήταν το δεξί μου χέρι.
Μου λείπει. Όπου και να πάω, μου λείπει.
Ήταν η βασική κόρη μου στον οίκο μου, με άλλα λόγια.
"ΤΟ ΠΑΡΙΣΙ ΦΛΕΓΕΤΑΙ" ΕΚ ΝΕΟΥ ΜΟΝΤΑΡΙΣΜΕΝΕΣ ΣΚΗΝΕΣ
Της έλεγα "Ρισκάρεις πολύ.
Φέρεσαι ανεξέλεγκτα εκεί έξω. Κάτι θα σου συμβεί".
Αλλά έτσι ήταν.
Πάντα ρίσκαρε. Πάντα έμπαινε σε αμάξια ξένων.
Πάντα έκανε ό,τι ήθελε για να πετύχει αυτό που ήθελε.
Μου έδειξαν οι ερευνητές φωτογραφία του φόνου,
κι έπρεπε εγώ να ενημερώσω την οικογένειά της.
Θυμάμαι που με πήρε η μαμά μου.
Είπε "Πήγαινε στη γιαγιά σου. Συνέβη κάτι τρομερό".
Ο πατέρας μου είχε ένα στέισον βάγκον. Πηγαίναμε…
χωρίς να μιλάμε.
Δεν είπαμε τίποτα…
μέχρι να φτάσουμε στον ιατροδικαστή.
Και μετά μιλήσαμε.
Εγώ, ο Τζο και ο μπαμπάς.
Είπε "Τράβα να πάρεις τον αδερφό σου".
"Εντάξει".
Πήγα με τον ιατροδικαστή.
Είπα "Να δω το χέρι", γιατί η Βίνους είχε ένα σημάδι εκεί.
Έμοιαζε με γεράκι.
Έχεις δει ποτέ γεράκι;
Από κάποιο φάρμακο όταν ήταν μωρό.
Μηνιγγίτιδα. Χύθηκε πάνω της.
Την έκαψε, κι η ουλή έμοιαζε με γεράκι.
Κι έτσι, είπα "Δείξε μου το χέρι της.
Να το δω".
Και το είδα.
Ήταν εκείνη.
Κι ήταν…
Δεν θέλω να το θυμάμαι.
Είν' άσχημο να βλέπεις την αδερφή σου σε αποσύνθεση.
Ναι.
Φρικτό.
Δεν βρήκα αυτό που έψαχνα,
και μου τη δίνει αυτό.
Όταν ήμουν πιο μικρός…
ΜΟΝΑ ΜΑΡΤΙΝΕΖ ΣΥΖΥΓΟΣ ΛΟΥΙ
…πάντα ένιωθα την παρουσία της Βίνους να με προστατεύει.
Η μαμά μου μας έβαζε στο αμάξι όταν μαλώνανε,
και κοιμόμασταν εκεί.
Και η Βίνους, ακόμα και σε εκείνη την ηλικία,
με προστάτευε και με κρατούσε αγκαλιά.
Το θυμάμαι σαν χθες.
Πώς νιώθεις;
Καλά είμαι. Θέλω μόνο να δω πώς πάει.
Να δούμε τι γίνεται, για να ξεμπερδεύουμε.
Ο νους μου τρέχει με 100 χιλιόμετρα την ώρα.
Έτοιμοι;
Ο καφές είναι φρικτός. Ακούστε με που σας λέω. Φρικτός.
Είναι ειρωνεία της τύχης που η συνάντηση γίνεται σήμερα,
που κλείνουν 34 χρόνια.
-Έτσι; -Όντως.
Ήταν μια οδύσσεια για μας.
Δεν πήραμε αντίγραφο ολόκληρου του φακέλου.
Αυτό που πήραμε και θα σας δώσουμε σήμερα
είναι μια περίληψη των βασικών στοιχείων της έρευνας.
Και κάποιες λεπτομέρειες που μάθαμε δεν είναι ευχάριστες.
Το πτώμα της Βίνους βρέθηκε στο ξενοδοχείο Fulton.
Ήταν κάτω από ένα στρώμα.
Είχε ένα καρό μαντίλι
δεμένο σφιχτά στον λαιμό της.
Είχε εμφανή σημάδια περίδεσης
στους καρπούς της,
κάτι που επιβεβαιώνει ότι ήταν δεμένη
πριν δολοφονηθεί.
Το πτώμα το βρήκε μια καμαριέρα.
Η αστυνομία την ανέκρινε.
Η αστυνομία ανέκρινε κι άλλους υπαλλήλους του ξενοδοχείου,
αλλά η ουσία είναι ότι,
όταν έγινε η δολοφονία,
δεν υπήρχαν ύποπτοι,
οπότε μάλλον οι έρευνες σταμάτησαν εκεί.
Τον Φεβρουάριο του 1990
η αστυνομία κατάφερε να βρει κάποιον ονόματι Ρόμπινσον.
Κι ακούστε πώς τον βρήκαν.
Ήταν φυλακισμένος στη Νασάου για μια άσχετη υπόθεση βιασμού.
Αυτός ο Ρόμπινσον
τηλεφώνησε στον ντετέκτιβ που τον συνέλαβε
στην κομητεία Νασάου
και ομολόγησε
ότι δολοφόνησε μια πόρνη
σε ένα ξενοδοχείο του Μανχάταν.
Στο σχετικό έγγραφο της αστυνομίας
δεν αναφέρεται η φράση "Τη στραγγάλισα".
Γράφει κατά λέξη "Την έδεσα".
Και μετά λέει
"Όταν σιγουρεύτηκα ότι ήταν νεκρή,
έβαλα ένα στρώμα από πάνω της για να κρύψω το πτώμα".
Και μια δυο μέρες μετά την ομολογία του,
κρεμάστηκε.
Αυτό δεν μου κάθεται.
Είσαι μέσα για βιασμό.
Γιατί στο καλό να ομολογήσεις έναν φόνο,
ενώ είσαι μέσα για βιασμό;
-Τζον, οι άνθρωποι νιώθουν τύψεις. -Το πιστεύεις;
-Ναι, το πιστεύω. -Έτσι λες;
Δεν μπορώ να δεχτώ ότι κάποιος είναι στη φυλακή…
Είστε πολύ αφελείς και οι δυο, αν νομίζετε ότι κάποιος…
-Ένας βιαστής; -Λες ότι δεν συμβαίνουν αυτά; Συμβαίνουν.
Λες να λένε…
Ναι, αυτοκτονούν, αλλά δεν ομολογούν ότι έκαναν φόνους.
Προφανώς,
είπε κάτι που μόνο ο δολοφόνος θα ήξερε.
Πού έμενε αυτός;
-Δεν έχουμε λεπτομέρειες. -Δεν έχετε τέτοιες πληροφορίες;
Σας λέω τι έχει ο φάκελος της αστυνομίας.
Δεν ξέρω τι ισχύει και τι όχι, αλλά συμφωνώ μαζί σας.
Είναι πολύ ασυνήθιστο
κάποιος που είναι στη φυλακή για βιασμό
να ομολογήσει έναν φόνο.
Ίσως είχε αποφασίσει να αυτοκτονήσει.
Ναι, μπορεί.
Υπάρχει κάτι στον φάκελο
που να λέει ότι κάποιες απτές αποδείξεις
μπορεί να οδηγούν σε κάποιον ύποπτο;
Ο υπαστυνόμος Ρούσο είπε ότι, προκειμένου να βρείτε λίγη γαλήνη,
η αστυνομία θα ξανανοίξει την υπόθεση να δει αν υπήρχαν αποδεικτικά στοιχεία.
Όπως είπατε, αν υπάρχει DΝΑ,
θα επικοινωνήσουν με τον ιατροδικαστή
για να δουν αν υπάρχει κι εκεί DΝΑ ή άλλα στοιχεία.
Να κάνετε αυτό που νιώθετε ότι πρέπει να κάνετε,
αλλά κατά την ταπεινή μου άποψη, δεν θα μάθετε κάτι νέο.
Αυτός ο τύπος μάλωσε μαζί της,
ξέφυγε η κατάσταση, και τη στραγγάλισε.
Δεν ήξερα για…
Για τα δεμένα χέρια. Δεν…
Ρε φίλε…
Να πάρει.
Ήταν τελείως μαλάκας. Αφού ήταν μικροκαμωμένη.
Οπότε… Το κάθαρμα.
-Δειλός. -Ναι, δειλός.
Φυσικά. Το είπα.
Εν μέρει, είμαι θυμωμένος με τη Βίνους.
Να σας πω. Έπαιρνε κρακ.
Κάπνιζε κρακ.
-Ναι. -Της άρεσε να το γλεντάει.
Άνθρωπος ήταν. Δεν έχει σημασία.
Ό,τι κι αν έκανε, άνθρωπος ήταν.
-Σε κανέναν δεν αξίζει κάτι τέτοιο. -Κανείς δεν είναι τέλειος.
Το ξέρω καλύτερα από όλους.
Θέλω να δω τον φάκελο.
Θέλω να τον δω.
-Αυτό είναι… -Ξέρω.
Βρε Τζον… Τι άλλο θες να δεις;
-Θέλω να τον δω. -Εμένα μου φτάνει αυτό.
Εσείς να κάνετε ό,τι θέλετε.
-Συμφωνώ. -Πολλές ασυνέπειες.
-Δεν… Θεέ μου. -Ξέρουν ποιος ήταν. Αυτός το έκανε.
-Τι θα δείξει η έρευνα; -Μπορεί να φέρει πίσω τη Βίνους;
Σας το έχω πει. Δεν γυρίζει πίσω.
Υπάρχει κόστος. Μου είναι οδυνηρό.
-Καταλαβαίνω. Εντάξει. -Δεν το αντέχω όλο αυτό.
-Εντάξει; -Πήραμε πληροφορίες.
Ξέρουμε τον δράστη.
Καταλαβαίνω το σκεπτικό σου,
αλλά σου τρώει τα σωθικά αυτό.
Ας θυμηθούμε απλώς τη Βίνους.
-Βλέποντας το υπέροχο ηλιοβασίλεμα. -Ναι.
Ναι, είναι υπέροχο.
-Απίστευτο! -Τζέρσεϊ Σίτι.
Ναι.
-Πανέμορφο. -Να δω το αντίγραφο.
-Ναι. Φτάνει, αδερφέ. -Ναι, συμφωνώ. Φτάνει.
Η απώλεια της αδερφής μου με…
Με λύγισε.
Ειλικρινά, με λύγισε.
Νιώθεις τύψεις. "Τι έκανα λάθος;"
Σκεφτόμουν πιο πολύ την εικόνα μου παρά εκείνη.
Πάω να συναντήσω μια φίλη της αδερφής μου.
Θέλω να της ζητήσω
να μου πει ιστορίες
τις οποίες δεν ξέρω.
Που ίσως
με βοηθήσουν να καταλάβω πιο καλά την αδερφή μου.
Η Βίνους είχε μόνο αδερφούς. Αν είχε αδερφή, αυτή θα ήσουν εσύ.
Πρέπει να σε εμπιστευόταν,
να σου έλεγε διάφορα που δεν ξέρουμε.
Θέλω να μάθω
πώς…
Πώς ήταν να κάνεις παρέα μαζί της.
Αγαπούσε τους αδερφούς της,
αλλά μαζί μου ένιωθε ασφαλής με έναν διαφορετικό τρόπο.
Είχε δωμάτιο στο διαμέρισμά μου.
Έγινε το δωμάτιό της. Εντάξει;
Και σ' αυτό το δωμάτιο
έβρισκε γαλήνη όταν ήθελε να ξεφύγει.
Δεν χρησιμοποιούσε κλειδί, έμπαινε από την έξοδο κινδύνου.
Ένιωθε άνετα.
Είναι τρελό. Με πιάνεις;
Αυτό λέω. Το θέμα ήταν ότι τη λάτρευα την τρελή.
-Εντάξει. -Δεν με πείραζε.
Μπορεί κάποιος από την οικογένειά της να την είχε αποπάρει
ή να ένιωθε ότι την είχε αποπάρει.
Αυτή είναι η διαφορά.
Αλλά η Βίνους αγαπούσε την οικογένειά της
και ήταν προφανές ότι κι εσένα σ' αγαπούσε, Τζον.
Αλήθεια.
Της είχα κάνει πολλά.
Όχι για να τη σκληραγωγήσω, αλλά…
Είχα κάνει και πολλές μαλακίες.
Ο Μάικι ήταν μωρό. Της είπα "Πρόσεχέ τον, θα σε πληρώνω".
Αλλά της είπα
"Αν βγάζεις το παιδί έξω, μην ντύνεσαι σαν γυναίκα".
Της το είπα, οπότε…
Και νιώθω χάλια τώρα γι' αυτό, γιατί αυτή ήταν.
Αλλά, από σεβασμό, φορούσε φόρμες, φούτερ,
έπιανε τα μαλλιά αλογοουρά κι έβαζε τον Μάικι στο καροτσάκι.
Ξέρεις. Οπότε…
Δεν τα λες αυτά.
Δεν έπρεπε να τα πω, αλλά τα είπα.
-Έχεις φωτογραφίες της αδερφής μου; -Έχω.
Πολύ ωραία φωτογραφία.
-Ναι, όντως. -Για να δω.
Πολύ χαριτωμένη.
-Εδώ είναι σε σόου; -Ναι.
Είχε πάρει μια γεύση
στο πρώτο ντραγκ σόου της,
και μετά αρχίσαμε να ψάχνουμε όνομα.
Καταλήξαμε σε μερικά.
"Μινιόν", "Τοσοδούλα", "Φιστίκι".
Είπα "Είναι χαζά αυτά".
Και θυμήθηκα ένα τραγούδι, το "Venus".
Ήταν, νομίζω, του Φράνκι Άβαλον. Και πρότεινα το "Βίνους".
Και τα μάτια της άστραψαν. Είπε "Ωραίο ακούγεται.
Και θέλω να είμαι διαφορετική. Αυτό θα είναι το όνομά μου".
Και έτσι το υιοθέτησε.
Και της ταίριαζε πολύ, επειδή ήταν διαφορετικό.
Ναι.
Κι αυτό
είναι το όνομά της.
"ΤΟ ΠΑΡΙΣΙ ΦΛΕΓΕΤΑΙ" ΕΚ ΝΕΟΥ ΜΟΝΤΑΡΙΣΜΕΝΕΣ ΣΚΗΝΕΣ
Αυτό πάει μπροστά.
Πρέπει να χωρέσει η κεφάλα μου εδώ μέσα.
Ούτε γέννα.
Καθρέφτη, καθρεφτάκι μου…
Ποια είναι η βασίλισσα του χορού;
Ναι, νιώθω
ότι το μπόλρουμ μου έχει δώσει πολλή αυτοπεποίθηση.
Όταν είμαι στο μπόλρουμ,
πιγούνι και κεφάλι είναι ψηλά, το βλέμμα μπροστά.
Και κάπως έτσι προσπαθώ να είμαι και εκτός μπόλρουμ, για προστασία.
Έμαθα να έχω αυτοπεποίθηση όταν κυκλοφορώ στη Νέα Υόρκη.
Όπου κι αν πάω, φροντίζω να δίνω τον καλύτερο εαυτό μου
όταν χορεύω.
-Γεια. -Σιντ! Τι κάνεις;
Είμαι καλά.
Θεέ μου! Πού είναι η Αμάρα;
Εκεί. Ναι.
Γεια!
Καιρό είχα να σε δω!
Όντως!
ΑΠΟ ΤΗΝ ΤΑΙΝΙΑ "ΤΟ ΠΑΡΙΣΙ ΦΛΕΓΕΤΑΙ"
Μου τηλεφώνησε ο ντετέκτιβ Ντέκερ
από τη Μονάδα Ανεξιχνίαστων Υποθέσεων.
-Άρχισαν να ερευνούν ξανά την υπόθεση. -Τέλεια.
Είχαμε μιλήσει για το ενδεχόμενο να έχουν χαθεί στοιχεία
στη φωτιά στην αποθήκη της αστυνομίας ή στον τυφώνα Σάντι.
Εντόπισε τρία αντικείμενα,
μαζί κι αυτό με το οποίο ήταν δεμένη.
Όταν έκαναν τη νεκροψία του υπόπτου, κράτησαν γενετικό υλικό.
Σε μια ειδική κάρτα.
Η αστυνομία κατάφερε να πάρει ένα μέρος του υλικού.
Έτσι, θα κάνουν τεστ για να δουν αν ταιριάζει το DNA.
Δεν μπορείς να το αμφισβητήσεις αυτό.
-Αν ταιριάζει, έχουμε την απάντηση. -Ναι.
Άκου…
-Κυρία Ντιάνα, σ' ευχαριστώ πολύ. -Αλίμονο.
Απίστευτο.
Είναι απίστευτο.
ΜΕΤΡΟ ΠΡΟΣ ΤΑ ΒΟΡΕΙΑ
Πώς προέκυψε η ιδέα να κηρυχθεί μνημείο αυτό το σπίτι;
Η Βίνους ήταν μια τρανς γυναίκα που ανήκε στον Οίκο Εξτραβαγκάνζα.
Μπήκε στον οίκο από πολύ νωρίς,
όταν δημιουργήθηκε ο οίκος.
Οπότε, έχει τεράστια ιστορία και στο μπόλρουμ.
Η Βίνους ήταν Πορτορικανή και Ιταλίδα
και έζησε στο Νιου Τζέρσεϊ, στο Τζέρσεϊ Σίτι.
Εδώ μεγάλωσε η Βίνους Εξτραβαγκάνζα.
Βασικά, ήταν μια τρανς γυναίκα
που ενέπνευσε και επηρέασε μια ολόκληρη κουλτούρα και μια γενιά.
Ενέπνευσε κι εμένα και πολλά άλλα κορίτσια
και ήταν πρωτοπόρα στην κοινότητά μας.
Και δείχνοντας στον κόσμο αυτήν τη δημόσια αναγνώριση,
δικαιώνουμε, κατά κάποιον τρόπο, τον Οίκο Εξτραβαγκάνζα,
την οικογένεια, τη Βίνους,
την τρανς κοινότητα και την κοινότητα των γκέι.
Όλους μας, βασικά.
Λέμε στην κοινότητά μας "Σας αξίζει ένα σπίτι".
Ωραία. Ευχαριστούμε πολύ για αυτήν τη φλογερή μαρτυρία.
Μας τα εξηγήσατε όλα. Νομίζω ότι πληροί όλα τα κριτήρια.
Και θα υποβάλω σχετικό αίτημα στην πολεοδομία.
Συγχαρητήρια.
-Τι κάνεις; -Τι κάνεις;
-Καλά. Εσύ; Κι εγώ χαίρομαι. -Χαίρομαι που σε βλέπω.
-Θέλετε να το δείτε; -Ναι.
Ναι, δείτε.
"Αλλαγή σε Βίνους Πελαγκάτι Εξτραβαγκάνζα,
το νόμιμο όνομα που χρησιμοποιούσε εν ζωή,
με άμεση ισχύ.
Απόφαση της 29ης Αυγούστου 2023".
Τα γενέθλιά μου!
-Αλήθεια; -Ναι.
-Φοβερό. Ναι. -Δεν είναι;
Δεν έχει ξαναγίνει.
Απ' όσο ξέρω, δεν έχει ξαναγίνει.
-Είναι ρηξικέλευθο. -Λίγο.
-Όχι, πολύ. -Λίγο πολύ.
Η δικαστική απόφαση, αν και της κομητείας Χάντσον,
ισχύει παντού στις ΗΠΑ.
Και στο Νιου Τζέρσεϊ.
Όποιο μέρος δεσμεύεται από τις δικαστικές αποφάσεις,
τα περισσότερα μέρη, δηλαδή, σχεδόν παντού, πρέπει να την εφαρμόσει.
Πάμε να πάρουμε νέα επιγραφή για το μνήμα της.
Και το άλλο που θα έκανα είναι να αλλάξω το πιστοποιητικό θανάτου της.
Της το χρωστάμε.
Και νομίζω ότι θέλει να το κάνω εγώ, γιατί όλα έγιναν στα γενέθλιά μου.
Στα γενέθλιά σου.
Νομίζω ότι προσπαθεί να μου πει κάτι.
-Απίστευτο. -Δεν είναι;
Υπάρχει τρόπος να καταφέρουμε
να το κάνουμε πιο εύκολο για άλλους,
να δημιουργήσουμε νομικό προηγούμενο.
Να ζητήσουμε από το δικαστήριο μια γραπτή απόφαση
και να προσπαθήσουμε να δημοσιευτεί.
Μέσα.
Θα το κορνιζάρω.
Θα πάει κάτω, δίπλα στους Baltimore Orioles,
τους New York Knicks, όλα τα καλά.
Κατέβασε τους Knicks. Καλά, σπίτι σου είναι. Κάνεις ό,τι…
-Τους Indianapolis Colts. -Πολλά χρώματα εκεί κάτω.
-Πολυχρωμία. Σαν μπλουζάκι ΛΟΑΤ. -Να το το μπλουζάκι ΛΟΑΤ.
Θεέ μου! Μπαμπά…
-Έλα, κόλλα το. -Όλο δικό σου.
-Καλό. Πολύ καλό. -Ναι.
ΑΠΟ ΤΗΝ ΤΑΙΝΙΑ "ΤΟ ΠΑΡΙΣΙ ΦΛΕΓΕΤΑΙ"
Εκεί που ήμουν ένας νεαρός,
κραυγαλέος ομοφυλόφιλος από το Βίλατζ,
έγινα μια ώριμη κοπέλα που διαγωνίζεται σε σόου.
"ΤΟ ΠΑΡΙΣΙ ΦΛΕΓΕΤΑΙ" ΕΚ ΝΕΟΥ ΜΟΝΤΑΡΙΣΜΕΝΕΣ ΣΚΗΝΕΣ
Θέλω να κάνω καριέρα
ως επαγγελματίας μοντέλο.
Ελπίζω για το καλύτερο.
Κι αν τα πράγματα δεν πάνε καλά, ποτέ δεν ξέρεις,
μπορεί να γνωρίσω έναν εκατομμυριούχο
και να γυρίσω μαζί του τον κόσμο.
Θα προτιμούσες να κάνεις ντεμπούτο σε άλλη χώρα
ή στη Νέα Υόρκη;
Θέλουν να κρατήσω την παρθενική μου εμφάνιση στη μόδα
για την Ευρώπη.
-Εντάξει. -Για το Παρίσι.
Θα κάνουν κάστινγκ για το Παρίσι μάλλον την Πέμπτη,
οπότε μπορεί από μέρα σε μέρα να μου πουν να πάρω το αεροπλάνο.
Ναι.
Να ετοιμάσω βαλίτσες και να δουλέψω στο εξωτερικό.
Αυτό θα ήταν υπέροχο.
Μέρος της προετοιμασίας για την Ευρώπη ήταν να βγάλω νέα ταυτότητα.
Η ταυτότητά μου γράφει το παλιό όνομα,
οπότε ακόμα υπάρχω,
νομικά, ως…
Με πιάνεις; Με εκείνο το όνομα.
Όχι! Το ακατονόμαστο όνομα.
-Θεέ μου. -Εγώ αδιαφορώ.
Για να είμαι ειλικρινής, νιώθω ότι εκνευρίζει κάποιες κοπέλες.
Οι γονείς μου με φωνάζουν ακόμα με το παλιό όνομα, κι είναι πολύ…
Πώς είναι;
Είναι σαν…
Είναι αστείο, βασικά, γιατί είναι θηλυκή η παρουσία μου,
κι είναι σαν…
"Κι όταν θα είμαι επιτυχημένη, ακόμα έτσι θα με λέτε;" Με πιάνεις;
Εγώ μάλλον ήμουν τρελαμένη.
Δεν καταλαβαίνω τι σκατά έγινε, αλλά ήμουν σε φάση…
"Κανείς δεν θα με λέει έτσι!"
Και δεν το έκαναν ποτέ.
Με πήρε ο Τζον και μου είπε
ότι επίσημα το όνομα της Βίνους είναι Βίνους Πελαγκάτι Εξτραβαγκάνζα.
Θα έχει και τα δύο ονόματα.
-Νομιμοποιήθηκε. -Το άλλαξαν και στο μνήμα της;
-Θα το αλλάξουν. -Είναι σημαντικό βήμα.
Ναι.
Είναι υπέροχο που η οικογένειά της θέλει
να την τιμήσει.
-Εννοείται. -Όλοι μαζί, ως οικογένεια.
-Μίλησα με τον ντετέκτιβ Ντέκερ. -Αλήθεια;
Είπε
"Έχω άσχημα νέα". Τον ρώτησα τι συμβαίνει.
Είπε ότι βγήκαν τα αποτελέσματα από το πρώτο DΝΑ που έστειλαν.
Και απέκλεισαν αυτόν τον νεαρό, τον Ρόμπινσον.
Δεν ήταν το ίδιο DNA με αυτό που βρήκαν κάτω από τα νύχια της.
-Παραμένει ανοιχτή η υπόθεση. -Μεγάλη μαλακία.
Δεν θα την κλείσει. Είναι πάλι ανοιχτή.
-Μα ποτέ δεν… -Αυτό…
Όταν φύγαμε από το γραφείο του Τζιμ, ήθελα να τελειώνω με αυτό.
-Το δήλωσα. -Όντως. Χαίρομαι που το έκανες.
"Να πάει να γαμηθεί. Δεν με νοιάζει".
Ήμουν κατά 98% σίγουρος ότι αυτός ο τύπος το έκανε.
-Φυσικά. Ναι. -Δεν το πιστεύω. Είναι…
Ναι. Το πιστεύω.
-Έχουν γενετικό υλικό, σωστά; -Έχουν λίγο, ναι.
Δεν υπάρχει βάση δεδομένων;
Αυτό ρώτησα. "Μπορείτε να το ελέγξετε μέσω υπολογιστή;"
Ακριβώς.
Αλλά ίσως είναι κι αυτό ρίσκο, γιατί…
-Επιτρέπεται; -Δεν ξέρω. Πρέπει να ρωτήσω.
-Μαλακία. -Άσχημα τα πράγματα.
-Ναι. -Ο δολοφόνος είναι ελεύθερος.
Ελπίζω όποιος είναι σ' εκείνον τον υπολογιστή
να έχει μητρώο, να έχει κάνει κάτι.
Όχι απαραίτητα. Κάποιοι ψάχνουν το οικογενειακό τους ιστορικό.
-Στο Ancestry.com. -Στο Ancestry.com.
-Βάζουν το DNA τους εκεί. -Ναι.
-Μπορεί να βρεις κάποιον έτσι. -Είναι πιθανό.
-Ας κάνουν τη δουλειά τους. -Ναι.
Ναι.
Πρέπει να ξαναμιλήσουμε στον Τζιμ, να δούμε πώς θα κινηθούμε.
Αυτό είναι. Αλλά δεν έχει τέλος.
Δεν έχει τέλος.
Χρόνια και χρόνια η ίδια ιστορία.
Πρέπει να είναι πολύ δύσκολο για σας να νομίζετε ότι ξέρετε τι έγινε,
ενώ τελικά είναι πιθανό να έγινε κάτι άλλο.
Αλλά θέλω να καταλάβετε ότι, αν και τα τεστ
απέκλεισαν την πιθανότητα να είναι του υπόπτου το DNA που εξέτασαν,
δεν έκαναν τίποτα πέρα απ' αυτό. Τίποτα δεν είναι οριστικό.
Κανείς δεν μπορεί να σας πει,
με βάση το DNA που συλλέχθηκε,
πώς αποθηκεύτηκε, αν αλλοιώθηκε.
Έχουμε πολλά ερωτηματικά.
Για παράδειγμα, σίγουρα υπάρχει μεικτό DNA σε κάποια από τα δείγματα.
Ξέρετε ότι πήραν υλικό από τα νύχια της Βίνους.
Όπως και από το μαντίλι
με το οποίο πιστεύουν ότι στραγγαλίστηκε,
αλλά δεν το ξέρουν σίγουρα.
Αυτό δεν σημαίνει ότι είναι αθώο το άτομο που θεωρούσατε ύποπτο.
Και σίγουρα δεν σημαίνει ότι είναι ένοχο.
Σημαίνει ότι η νέα ομάδα έχει εύλογες επιφυλάξεις
και ελέγχει τη δουλειά της παλιάς ομάδας.
Και πάλι, πιστεύω ότι έχουμε κάνει πολλή πρόοδο,
και τους ευγνωμονώ όλους γι' αυτό.
Απλώς νιώθω ήδη
ότι μπορεί να μη μάθω ποτέ ποιος το έκανε.
Δεν νομίζω ότι θα συμβεί.
Είναι οδυνηρό, αλλά είναι πολύ σημαντικό
να υψώσουμε τις φωνές μας για κάποια σαν τη Βίνους.
Αυτό και μόνο με καλύπτει
και με κάνει να νιώθω πολύ καλύτερα…
για την ίδια τη ζωή,
γιατί υπάρχουν άνθρωποι που μας αγαπούν και μας στηρίζουν,
αδερφοί που αγαπούν τις αδερφές τους.
Με εμπνέει πολύ το να τους βλέπω έτσι ενωμένους.
Όσα κάνατε όλοι
για να ρίξετε φως στην υπόθεση
και να βοηθήσετε όλη την κοινότητα
είναι μάλλον πολύ πιο σημαντικά ως προς την υστεροφημία της
απ' το να βεβαιωνόσασταν για την ταυτότητα του ενόχου.
Και ελπίζω ο πόνος της αβεβαιότητας ως προς το ποιος το έκανε
να επισκιάζεται
από όλα τα θετικά που προέκυψαν
επειδή ήρθατε κοντά και θυμηθήκατε
πόσο σημαντική ήταν.
Ευχαριστούμε, Τζιμ.
Αυτό δεν σημαίνει ότι δεν υπάρχει ελπίδα, αλλά είναι πολύ δύσκολο.
ΔΗΜΑΡΧΕΙΟ
"Δημοτικό διάταγμα 23-070.
Διαδικασία εξέτασης κήρυξης διατηρητέας
της οικίας στο 343,5 της 8ης Οδού της Βίνους Πελαγκάτι Εξτραβαγκάνζα".
Δημόσια ακρόαση για το διάταγμα.
Όποιος παρευρισκόμενος θέλει να μιλήσει
παρακαλείται να έρθει να δηλώσει το όνομά του.
Γεια σας. Με λένε Αμάρα Βελάσκες Εξτραβαγκάνζα.
Τι κάνετε, σύμβουλοι;
"Είμαι εδώ για να αποτίσω φόρο τιμής στην αδερφή μου,
τη Βίνους Πελαγκάτι Εξτραβαγκάνζα.
Είμαστε κι οι δύο τρανς γυναίκες με καταγωγή από Πουέρτο Ρίκο και Ιταλία,
και οι δύο αυθεντικές στην αυτοέκφρασή μας,
και οι δύο στον Οίκο Εξτραβαγκάνζα.
Η διατήρηση του σπιτιού της Βίνους ως εθνικού μνημείου
θα μάθαινε στην υπόλοιπη Αμερική να τιμά τους κουίρ.
Είναι πολύ σημαντικό για τα τρανς άτομα
να φαίνονται στην κοινωνία,
να περιλαμβάνονται και να στηρίζονται από τα κυβερνώντα συστήματα.
Χρειαζόμαστε κουίρ ιστορικούς χώρους
που να θυμίζουν όλα αυτά για τα οποία παλέψαμε
και για τα οποία ακόμα παλεύουμε".
Αυτό που συνέβη στην αδερφή μου είναι τραγικό.
Αυτό που θα κάνετε αν ψηφίσετε υπέρ
θα είναι ένα βήμα προς τη σωστή κατεύθυνση.
Γράφεται ιστορία εδώ.
Είναι κάτι που θα αποτελέσει φάρο
για όσους μάς χρειάζονται, συλλογικά, για να υψώσουν τις φωνές τους.
Αυτή η πρωτοβουλία είναι πολύ σημαντική.
Δεν αφορά μόνο τις Λατινοαμερικανές ή τις μαύρες τρανς γυναίκες.
Δεν αφορά μόνο τη ΛΟΑΤΚ κοινότητα.
Αφορά και εσάς.
Γιατί κανείς δεν μπορεί να είναι ελεύθερος αν δεν είναι όλοι ελεύθεροι.
Ευχαριστώ.
Θέλω απλώς να πω ότι δεν ήξερα γι' αυτήν την ιστορία
μέχρι να κατατεθεί αυτή η πρόταση.
Αλλά θέλω να συγχαρώ όλους όσοι βγήκαν και μίλησαν,
γιατί φαίνεται εύκολο,
αλλά δεν είναι.
Δεν είναι εύκολο. Εκτίθεσαι σε κάθε είδους επιθέσεις,
λεκτικές, σωματικές.
Δεν είναι εύκολο κάτι τέτοιο.
Θέλω να σας συγχαρώ και να…
Αν είναι να αποδεχθούμε τη διαφορετικότητα, ας το κάνουμε.
Ας μην είμαστε επιλεκτικοί κι αποδεχόμαστε ό,τι θέλουμε.
Για την πρόταση να κλείσει η δημόσια ακρόαση για το διάταγμα 23-070.
Σύμβουλε Πρινζ-Έιρι.
Ναι.
-Σύμβουλε Μποτζιάνο. -Ναι.
-Σύμβουλε Σαλέ. -Ναι.
-Σύμβουλε Σόλομον. -Ναι.
-Σύμβουλε Γκίλμορ. -Ναι.
-Πρόεδρε του συμβουλίου ΝτεΤζις. -Ναι.
Η πρόταση γίνεται δεκτή με 6-0.
Τα μέλη του συμβουλίου Ρίντλεϊ, Ριβέρα και Γουότερμαν…
Συγχαρητήρια.
Πάμε να παρτάρουμε!
Να παρτάρουμε.
Θέλω να δω τι θα γίνει. Ανυπομονώ.
Αν ήταν εδώ η Βίνους, θα έφευγε με το μεγαλύτερο τρόπαιο.
Πάμε στον χορό.
Ίσως συναντήσω τη Σταχτοπούτα απόψε.
-Ναι; Και τα γυάλινα γοβάκια; -Για να δούμε σε ποια κάνουν.
Πού πας; Νομίζω ότι από δω πάμε.
Ας ακολουθήσουμε τα φώτα.
Στις ομορφιές σου.
Πολύ εντυπωσιακό. Πολύ…
Είναι…
Ακόμα πενθώ.
Αυτό δεν θα αλλάξει ποτέ.
Όμως,
τώρα καταλαβαίνω πολύ περισσότερα
απ' ό,τι όταν ξεκίνησε η διαδικασία,
γιατί γνώρισα πολλούς καλούς ανθρώπους.
Πολύ καλούς ανθρώπους.
Και με έκαναν να καταλάβω πολύ καλύτερα.
Η Βίνους ήταν ξεχωριστή.
Είμαι πολύ περήφανος για κείνη και για τα επιτεύγματά της.
Μακάρι να είχαμε κάνει περισσότερα γι' αυτήν.
Πάντα λες
"Θα τα πούμε αύριο. Θα το κάνουμε αύριο".
Αλλά όταν το αύριο δεν έρχεται ποτέ για κάποιον,
είναι εξαιρετικά δύσκολο να το αντιμετωπίσεις.
Μακάρι να ήταν εδώ.
ΑΠΟ ΤΗΝ ΤΑΙΝΙΑ "ΤΟ ΠΑΡΙΣΙ ΦΛΕΓΕΤΑΙ"
Το πρώτο που θα έλεγα θα ήταν "Συγγνώμη".
-Κούκλα, χαίρομαι που σε βλέπω. -Γεια. Σαν τα χιόνια.
-Τι κάνεις; -Καλά είμαι.
-Κάθισε. -Εντάξει. Έγινε.
Πάμε.
Καλά είμαι εδώ;
Ναι. Να σε γυρίσω λίγο. Έλα λίγο πιο πάνω για να μην είσαι…
Πάνω; Εντάξει.
-Για να είσαι άνετα. -Ναι.
Για πάμε, Βίνους.
Έλεγα σε κάποιον
ότι αυτόν τον Νοέμβρη κλείνω 22 χρόνια καθαρός και νηφάλιος.
ΒΙΝΟΥΣ
Ήμουν στο Σαν Φρανσίσκο και δεν ήθελα τη ζωή μου.
Και δεν ήξερα τι να κάνω.
Έκλεισα τα μάτια μου και είδα τη Βίνους να μου μιλάει.
Την ένιωσα.
Την ένιωσα να μου λέει
"Μην τα παρατάς. Ζήτα βοήθεια.
Σε χρειάζονται".
Και ίσχυε.
Με πιάνεις;
ΒΙΝΟΥΣ ΠΕΛΑΓΚΑΤΙ ΕΞΤΡΑΒΑΓΚΑΝΖΑ 1965 - 1988
Όμορφο είναι, Τζας.
ΒΙΝΟΥΣ ΠΕΛΑΓΚΑΤΙ ΕΞΤΡΑΒΑΓΚΑΝΖΑ 1965 - 1988
Όλα μπαίνουν στη θέση τους.
Επιτέλους παίρνει τα τριαντάφυλλά της.
-Ναι. Υπέροχο. -Τα λουλούδια της.
Το σπίτι είναι μνημείο.
-Είναι υπέροχο. -Ναι.
Προσπαθήσαμε να τα αφήσουμε όλα όπως ήταν.
Δεν ήταν δυνατό με όλα.
Να πάρει, ρε φίλε.
-Βρήκα κάτι ενώ το έφτιαχνα. -Αλήθεια;
-Ναι. -Μια καρφίτσα.
-Να δω; -Ανήκε στη Βίνους.
Τη θυμάστε; Τη φορούσε η Βίνους.
-Μια στιγμή. -Ήταν μέσα σε έναν τοίχο.
-Της γιαγιάς σας ήταν. -Δεν το ήξερα.
Η Βίνους την έσπασε και την έβαλε κάπου, και η γιαγιά σας έπαθε κρίση.
-Το θυμάμαι αυτό. -Για να τη δω.
-Ναι. -Απίστευτο.
Θέλω να τη δω.
-Πόσα χρόνια πάνε! Όμορφη είναι. -Να βγάλω μια φωτογραφία.
Πάρ' την εσύ.
-Ευχαριστώ. -Τίποτα.
Αλήθεια, ευχαριστώ πολύ.
Ναι.
Είσαι μια Εξτραβαγκάνζα και η μητέρα του οίκου,
και θέλω να την πάρεις εσύ αυτήν.
Ευχαριστώ.
Θα τη φυλάω σαν τα μάτια μου.
Είμαστε οικογένεια. Θα είμαστε πάντα εδώ για ό,τι χρειαστείτε.
Απλώς ζητήστε το.
Αυτές οι δύο οικογένειες μπορούν να συνυπάρξουν,
δημιουργώντας κάτι ακόμα μεγαλύτερο.
Το σπίτι της Βίνους Εξτραβαγκάνζα
είναι τώρα σπίτι μας.
Τζιζέλ, έλα, μωρό μου.
ΔΗΜΟΣ ΕΥΦΗΜΟΣ ΜΝΕΙΑ
Ευχαριστώ πολύ. Το εκτιμώ.
Ναι. Να είμαστε όλοι μαζί.
-Ελάτε. -Τζίλιαν, έλα. Έλεν, έλα.
-Ελάτε. -Έλα, Τζιλ.
Βίνους.
-Ναι, "Χ"! -Μάλλον είμαι μέλος τώρα.
-Βίνους! -Βίνους!
-Υπέροχα. Ναι! -Το 'χει
Το 'χει
Μωρό μου, το 'χει
Το 'χει
Είμαι η Αφροδίτη σου
Είμαι η φωτιά σου, η επιθυμία σου
Ναι!
Είμαι η Αφροδίτη σου
Είμαι η φωτιά σου, η επιθυμία σου
ΣΤΗ ΜΝΗΜΗ ΤΗΣ ΒΙΝΟΥΣ ΠΕΛΑΓΚΑΤΙ ΕΞΤΡΑΒΑΓΚΑΝΖΑ
5 ΜΑΪΟΥ 1965 - 21 ΔΕΚΕΜΒΡΙΟΥ 1988
Η ΥΠΟΘΕΣΗ ΤΗΣ ΒΙΝΟΥΣ ΠΑΡΑΜΕΝΕΙ ΑΝΟΙΧΤΗ
ΚΑΙ ΟΙ ΕΡΕΥΝΕΣ ΓΙΑ ΤΗ ΔΟΛΟΦΟΝΙΑ ΤΗΣ ΣΥΝΕΧΙΖΟΝΤΑΙ.
Τζέρσεϊ, ένα χειροκρότημα για τη Βίνους Εξτραβαγκάνζα.
Είναι η Ημέρα Τρανς Ορατότητας.
Και σήμερα και κάθε μέρα οι ζωές των τρανς μετράνε.
Πάμε παλαμάκια, έτσι
Θέλω να δω
Για χάρη μου
Τον αδερφό μου, τον Σιντ Εξτραβαγκάνζα
Τον τρανς άντρα
Ανοιχτή συμμετοχή
Τόλμη
Τόλμη όπως παλιά
Δείξε μας πώς γινόταν παλιά, Σιντ
Πώς γινόταν παλιά
Ο ένας και μοναδικός
Είναι ο Σιντ Εξτραβαγκάνζα
Όταν μιλάς για βόγκινγκ
Μιλάς για τον πατέρα μου Τον Χοσέ Εξτραβαγκάνζα
Δείξε μας πώς γίνεται, μπαμπά
Χειροκροτήστε τον Χοσέ Εξτραβαγκάνζα
Ωραία
Η Αμάρα, ήρθε να σας δείξει τον χορό
Αυτόν τον διεθνή χορό
"Άγγιξε αυτό το δέρμα", είπα
"Άγγιξε όλο αυτό το δέρμα
Άγγιξε δέρμα"
Χειροκροτήστε την Τζιζέλ Εξτραβαγκάνζα
Τζιζέλ Εξτραβαγκάνζα, είπα
Είπα…
Τζιζέλ
Τζιζέλ Εξτραβαγκάνζα
Τζο Πελαγκάτι
Τζο Πελαγκάτι, είπα
Να με.
Μπράβο, Τζο
Έλα κάνε πασαρέλα, Τζο
Στο όνομα της Βίνους Στο όνομα της Βίνους, ο Τζο Πελαγκάτι
-Ακριβώς! -Χειροκροτήστε τον
Λούι, πού είσαι;
Λούι, Λούι, είπα
Λούι, πού είσαι;
Λούι, Λούι, είπα
Ένα μεγάλο χειροκρότημα Για τον Τζον Πελαγκάτι Εξτραβαγκάνζα
-Ντιτζέι, ανέβασε ρυθμό -Εξ…
Εξτραβαγκάνζα!
Εξ…
ΣΤΗ ΜΝΗΜΗ ΤΟΥ ΝΤΕΡΙΚ ΕΞΤΡΑΒΑΓΚΑΝΖΑ
ΑΦΙΕΡΩΜΕΝΟ ΣΤΙΣ
ΒΙΝΟΥΣ ΠΕΛΑΓΚΑΤΙ ΕΞΤΡΑΒΑΓΚΑΝΖΑ
ΛΕΪΛΙΝ ΕΞΤΡΑΒΑΓΚΑΝΖΑ ΚΙΟΥΜΠΙΛΕΤ-ΠΟΛΑΝΚΟ
ΛΟΡΙΝΑ ΕΞΤΡΑΒΑΓΚΑΝΖΑ
ΚΑΙ ΣΕ ΟΛΑ ΤΑ ΤΡΑΝΣ ΚΑΙ ΜΗ ΔΥΑΔΙΚΑ ΑΤΟΜΑ ΠΟΥ ΕΠΕΣΑΝ ΘΥΜΑΤΑ ΒΙΑΣ
Εντάξει.
Πηγαίνετε σπίτια σας!
Πηγαίνετε σπίτια σας. Τελείωσε.
Πηγαίνετε σπίτια σας!
Υποτιτλισμός: Αγγελική Πανοτάρα